CELEX: 32012R0315
Language: fi
Date: 2012-04-12 00:00:00
Title: Komission täytäntöönpanoasetus (EU) N:o 315/2012, annettu 12 päivänä huhtikuuta 2012 , neuvoston asetuksen (EY) N:o 479/2008 yksityiskohtaisista soveltamissäännöistä rypäletuoteluokkien sekä viininvalmistusmenetelmien ja niiden rajoitusten osalta annetun asetuksen (EY) N:o 606/2009 muuttamisesta

13.4.2012   
            
            
               FI
            
            
               Euroopan unionin virallinen lehti
            
            
               L 103/38
            
         KOMISSION TÄYTÄNTÖÖNPANOASETUS (EU) N:o 315/2012,
   annettu 12 päivänä huhtikuuta 2012,
   neuvoston asetuksen (EY) N:o 479/2008 yksityiskohtaisista soveltamissäännöistä rypäletuoteluokkien sekä viininvalmistusmenetelmien ja niiden rajoitusten osalta annetun asetuksen (EY) N:o 606/2009 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 121 artiklan kolmannen ja neljännen kohdan,
   sekä katsoo seuraavaa:
   
               (1)
            
            
               Komission asetuksen (EY) N:o 606/2009 (2) 3 artiklan mukaan sallitut viininvalmistusmenetelmät esitetään kyseisen asetuksen liitteessä I. Kansainvälinen viinijärjestö (OIV) on muuttanut eräiden unionissa jo sallittujen viininvalmistusmenetelmien käyttöedellytyksiä. Kyseisten viininvalmistusmenetelmien käyttöedellytyksiä olisi muutettava unionissa OIV:n määrittelemien käyttöedellytysten perusteella, jotta tällä alalla noudatettaisiin kansainvälisiä standardeja ja jotta unionin tuottajilla olisi samat mahdollisuudet kuin kolmansien maiden tuottajilla.
            
         
               (2)
            
            
               Asetuksella (EY) N:o 606/2009 sallitaan polyvinyyli-imidatsolin ja polyvinyylipyrrolidonin kopolymeerien käyttö kupari-, rauta- ja raskasmetallipitoisuuksien vähentämiseksi sillä edellytyksellä, että kyseiset kopolymeerit ovat OIV:n julkaiseman kansainvälisen viininvalmistussäännöstön (Codex œnologique international) mukaisia erityisesti monomeerien enimmäispitoisuuksien osalta. Koska OIV ei ole vielä hyväksynyt tällaisia vaatimuksia, kyseinen menetelmä olisi oikeudellisen selkeyden vuoksi poistettava asetuksen (EY) N:o 606/2009 liitteestä I.
            
         
               (3)
            
            
               Asetuksella (EY) N:o 606/2009 sallitaan sieniperäisen kitosaanin ja kitiiniglukaanin käyttö. Kyseisiä tuotteita valmistetaan unionissa nykyisin vain Aspergillus niger -sienestä. Koska kyseiset tuotteet ovat OIV:n hyväksymiä ja OIV:n julkaisemassa kansainvälisessä viininvalmistussäännöstössä täsmennetään, että ne valmistetaan Aspergillus niger -sienestä, asetusta (EY) N:o 606/2009 olisi täsmennettävä vastaavasti.
            
         
               (4)
            
            
               Viinit, joilla on oikeus suojattuun alkuperänimitykseen ”Douro” tai suojattuun maantieteelliseen merkintään ”Duriense”, joita seuraa maininta ”colheita tardia”, poikkeavat rikkidioksidin enimmäispitoisuusrajasta. Portugali on pyytänyt, että mainittua poikkeusta sovellettaisiin kaikkiin portugalilaisiin viineihin, joilla on samat ominaisuudet kuin edellä mainituilla viineillä ja oikeus suojattuun alkuperänimitykseen tai suojattuun maantieteellisen merkintään, joita seuraa maininta ”colheita tardia”. Näille viineille olisi sallittava rikkidioksidipitoisuuden enimmäispitoisuusrajaksi 400 milligrammaa litraa kohti.
            
         
               (5)
            
            
               Koska perinteistä erityismerkintää ”vino generoso” ei enää sovelleta pelkästään väkeviin viineihin, asetuksen (EY) N:o 606/2009 liitteessä III olevan B osan 8 kohdassa tarkoitettua kyseisen maininnan käyttöä koskevaa säännöstä olisi muutettava.
            
         
               (6)
            
            
               Sen vuoksi asetusta (EY) N:o 606/2009 olisi muutettava.
            
         
               (7)
            
            
               Tässä asetuksessa säädetyt toimenpiteet ovat asetuksen (EY) N:o 1234/2007 195 artiklan 3 kohdassa säädetyn sääntelykomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 606/2009 seuraavasti:
   
               a)
            
            
               Muutetaan liite I A tämän asetuksen liitteen I mukaisesti.
            
         
               b)
            
            
               Muutetaan liite I B tämän asetuksen liitteen II mukaisesti.
            
         
               c)
            
            
               Muutetaan liite III tämän asetuksen liitteen III mukaisesti.
            
         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä huhtikuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 299, 16.11.2007, s. 1.
   
      (2)  EUVL L 193, 24.7.2009, s. 1.
   
      LIITE I
      Muutetaan asetuksen (EY) N:o 606/2009 liite I A seuraavasti:
      
                  1)
               
               
                  Muutetaan taulukko seuraavasti:
                  
                              a)
                           
                           
                              korvataan rivin 10 ensimmäisessä sarakkeessa kymmenes ja yhdestoista luetelmakohta seuraavasti:
                              
                                          ”—
                                       
                                       
                                          
                                             Aspergillus niger -sienestä peräisin oleva kitosaani,
                                       
                                    
                                          —
                                       
                                       
                                          
                                             Aspergillus niger -sienestä peräisin oleva kitiiniglukaani”;
                                       
                                    
                        
                              b)
                           
                           
                              korvataan rivin 31 kolmas sarake seuraavasti:
                              ”Käyttöraja 1 g/hl, jos käsitellyn tuotteen kuparipitoisuus ei ole yli 1 mg/l, lukuun ottamatta käymättömästä tai vähän käyneestä rypäleen puristemehusta valmistettuja väkeviä viinejä, joiden kuparipitoisuus saa olla enintään 2 mg/l.”;
                           
                        
                              c)
                           
                           
                              poistetaan rivi 41;
                           
                        
                              d)
                           
                           
                              korvataan rivin 44 ensimmäinen sarake seuraavasti:
                              ”käsittely Aspergillus niger -sienestä peräisin olevalla kitosaanilla”;
                           
                        
                              e)
                           
                           
                              korvataan rivin 45 ensimmäinen sarake seuraavasti:
                              ”käsittely Aspergillus niger -sienestä peräisin olevalla kitiiniglukaanilla”.
                           
                        
            
                  2)
               
               
                  Korvataan lisäys 6 seuraavasti:
                  
                     ”Lisäys 6
                     
                        Dimetyylidikarbonaattia koskevat vaatimukset
                     
                     KÄYTTÖALUE
                     Dimetyylidikarbonaattia saa lisätä viiniin yhdestä tai useammasta seuraavasta syystä:
                     
                                 a)
                              
                              
                                 käymiskelpoisia sokereita sisältävän pullotetun viinin mikrobiologisen stabiloinnin varmistaminen;
                              
                           
                                 b)
                              
                              
                                 epätoivottujen hiivojen ja maitohappobakteerien kehittymisen estäminen;
                              
                           
                                 c)
                              
                              
                                 makeiden, puolimakeiden ja puolikuivien viinien käymisen pysäyttäminen.
                              
                           VAATIMUKSET
                     
                                 —
                              
                              
                                 Lisäämisen on a alakohdassa tarkoitetun tavoitteen saavuttamiseksi tapahduttava vain vähän ennen pullottamista.
                              
                           
                                 —
                              
                              
                                 Käytettävän tuotteen on täytettävä direktiivissä 2008/84/EY vahvistetut puhtausvaatimukset.
                              
                           
                                 —
                              
                              
                                 Tämä käsittely on kirjattava asetuksen (EY) N:o 1234/2007 185 c artiklan 2 kohdassa tarkoitetulla tavalla.”
                              
                           
               
            
                  3)
               
               
                  Poistetaan lisäys 11.
               
            
                  4)
               
               
                  Korvataan lisäyksen 12 kohdan ”Vaatimukset” 1 kohdan ensimmäinen luetelmakohta seuraavasti:
                  
                              ”—
                           
                           
                              Viinille voidaan ensin tehdä kylmäkäsittely.”
                           
                        
            
                  5)
               
               
                  Korvataan lisäyksen 13 otsikko seuraavasti:
                  ”Viinin käsittelyä Aspergillus niger -sienestä peräisin olevalla kitosaanilla ja Aspergillus niger -sienestä peräisin olevalla kitiiniglukaanilla koskevat vaatimukset”.
               
            
   
      LIITE II
      Korvataan asetuksen (EY) N:o 606/2009 liitteessä I B olevan A osan 2 kohdan e alakohdan yhdeksäs luetelmakohta seuraavasti:
      
                  ”—
               
               
                  Portugalista peräisin olevat viinit, joilla on oikeus suojattuun alkuperänimitykseen tai suojattuun maantieteelliseen merkintään sekä mainintaan ”colheita tardia”,”
               
            
   
      LIITE III
      Korvataan liitteessä III olevan B osan 8 kohdan ensimmäisen alakohdan johdantolause seuraavasti:
      
         ”Perinteinen erityismerkintä ”vino generoso” varataan väkevien viinien osalta suojatulla alkuperänimityksellä varustetulle kuivalle väkevälle viinille, joka valmistetaan kokonaan tai osittain hiivaketon alla ja joka”